Mama, ja i kineska propaganda (Peščanik NVO, 2020)
Poruke koje priželjkuju moju jezivu smrt u početku stižu polako, a zatim sve odjednom. Osuđuju me na spaljivanje, silovanje, mučenje. Neke uključuju i video veselog plesa na sprovodu, dok šake lupaju po drvenom lijesu. Najteže mi je čitati one koje ciljaju na moju majku - boluje od neurodegenerativne bolesti amiotrifične lateralne skleroze i nepokretna je od 2014. Većina poruka dolazi iz Kine, ali majka i ja živimo u New Yorku. Dok se grad zatvara uslijed kovid pandemije, saznajem da će njegovateljicama o kojima moja majka ovisi biti zabranjen ulaz u ustanovu u kojoj živi i okrećem se Twitteru kako bih obznanila svoj očaj. No moja osobna agonija u ulozi kćerke neočekivano privlači pažnju kineskih nacionalista koje već godinama smeta moj rad novinarke koja piše o Kini. Moja je nevolja u času politizirana i pretvorena u sveprisutnu senzaciju. "Je li ti više umrla mama?" China15z0dj želi znati. "Mama će ti biti mrtva. Haha. 1,4 milijarde ljudi žele da joj se i ti pridružiš. Haha